2015. gada Noteikumi Nr.

Rīgā (prot. Nr. .§)

**Grozījumi “Ministru kabineta 2015.gada 28.aprīļa noteikumos Nr.207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”**

*Izdoti saskaņā ar Eiropas Savienības struktūrfondu un Kohēzijas fonda 2014.* – *2020.gada plānošanas perioda vadības likuma 20. panta 6. un 13.punktu*

Izdarīt Ministru kabineta 2015.gada 28.aprīļa noteikumos Nr.207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (Latvijas Vēstnesis, 2015, 96.nr.) šādus grozījumus:

1. Svītrot 3.punkta ievaddaļā vārdus “kuri nemācās un nav nodarbināti”;

2. Papildināt 3.1. un 3.2.apakšpunkta ievaddaļu aiz vārdiem “mērķa grupa” ar vārdiem “ir jaunieši, kuri nemācās un nav nodarbināti”;

3. Papildināt 3.1.3.apakšpunktu aiz vārdiem “izglītības programmu nosaka karjeras konsultants jaunieša profilēšanas” ar vārdiem “un karjeras konsultācijas”;

4. Papildināt 3.2.1.2.apakšpunkta ievaddaļu aiz vārdiem “kas iegūta vismaz 12 mēnešus pirms uzņemšanas pasākumā “Sākotnējās profesionālās izglītības programmu īstenošana Jauniešu garantijas ietvaros” īstenotajās izglītības programmās” ar vārdiem iekavās “(ierobežojums par atkārtotu dalību neattiecas uz jauniešiem, kuri ieguvuši pirmā līmeņa profesionālo kvalifikāciju)”;

5. Papildināt 3.2.2.apakšpunktu ar otro teikumu šādā redakcijā:

“Jauniešu atkārtota iesaiste šo noteikumu 18.2.2.apakšpunktā noteiktajās profesionālās tālākizglītības programmās un profesionālās pilnveides izglītības programmās ir pieļaujama ne ātrāk kā sešus mēnešus pēc dalības šajās programmās, izņemot gadījumus, kad jaunietis bijis iesaistīts izglītības programmā, kas uzlabo vispārējās pamatprasmes, piemēram, valsts valodas un datoru lietošanas pamatprasmes.”;

6. Papildināt noteikumus ar 3.3.apakšpunktu šādā redakcijā:

“3.3. pasākumā “Sākotnējās profesionālās izglītības programmu īstenošana Jauniešu garantijas ietvaros” šo noteikumu 18.2.1. un 18.2.3.apakšpunktā minēto atbalstāmo darbību ietvaros mērķa grupa ir nodarbināti jaunieši vecumā no 17 līdz 29 gadiem (ieskaitot) (uzņemot atbalstāmajā darbībā):

3.3.1. bez iepriekš iegūtas profesionālās kvalifikācijas un kuri nav saņēmuši mērķstipendiju šo noteikumu 18.2.1.apakšpunktā minēto atbalstāmo darbību ietvaros vismaz 12 mēnešus pirms uzņemšanas pasākumā “Sākotnējās profesionālās izglītības programmu īstenošana Jauniešu garantijas ietvaros” īstenotajās izglītības programmās, izņemot gadījumu, ja izglītības iestādes vai mācību grupas reorganizācijas rezultātā jaunietis ir atskaitīts no izglītības iestādes;

3.3.2. ar iepriekš iegūtu profesionālo kvalifikāciju, kas iegūta vismaz 12 mēnešus pirms uzņemšanas pasākumā “Sākotnējās profesionālās izglītības programmu īstenošana Jauniešu garantijas ietvaros” īstenotajās izglītības programmās (ierobežojums par atkārtotu dalību neattiecas uz jauniešiem, kuri ieguvuši pirmā līmeņa profesionālo kvalifikāciju), un kuri nav saņēmuši mērķstipendiju šo noteikumu 18.2.1.apakšpunktā minēto atbalstāmo darbību ietvaros vismaz 12 mēnešus pirms uzņemšanas pasākumā “Sākotnējās profesionālās izglītības programmu īstenošana Jauniešu garantijas ietvaros” īstenotajās izglītības programmās, izņemot gadījumu, ja izglītības iestādes vai mācību grupas reorganizācijas rezultātā jaunietis ir atskaitīts no izglītības iestādes.”;

7. Papildināt noteikumus ar 4.1punktu šādā redakcijā:

“4.1 Pasākumos var iesaistīt jauniešus, kuri atbilst šo noteikumu 3.punktā minētajiem mērķa grupas iesaistes kritērijiem un papildus dalībai šo noteikumu 18.punktā minētajās atbalstāmajās darbībās mācas vakarskolā vai tālmācībā vidējās izglītības ieguvei, vai Augstskolu likumā minētajās nepilna laika studiju programmās.”;

8. Aizstāt 5.3.apakšpunktā skaitli un vārdu “63 398 803 *euro*” ar skaitli un vārdu “66 657 699 *euro*”;

9. Papildināt noteikumus ar 5.1.5.apakšpunktu šādā redakcijā:

“5.1.5. nodarbinātas personas (atbalstu saņēmušās, dalību uzsākušās) – 966;”

10. Papildināt noteikumus ar 5.2.14.apakšpunktu šādā redakcijā:

“5.2.14. kvalifikāciju ieguvušie nodarbināti dalībnieki tūlīt pēc dalības apmācībās – 772.”;

11. Izteikt 8.punkta ievaddaļu šādā redakcijā:

“8. Pasākumiem pieejamais kopējais attiecināmais finansējums ir 66 657 699 *euro*, tai skaitā Eiropas Savienības budžeta speciālais piešķīrums Jauniešu nodarbinātības iniciatīvas finansēšanai – 29 010 639 *euro*, Eiropas Sociālā fonda finansējums – 32 000 000 *euro*, valsts budžeta līdzfinansējums – 4 503 487 *euro* un privātais līdzfinansējums – 1 143 573 *euro*, tai skaitā:”;

12. Izteikt 8.2.apakšpunktu šādā redakcijā:

“8.2. pasākumam “Sākotnējās profesionālās izglītības programmu īstenošana Jauniešu garantijas ietvaros” pieejamais kopējais attiecināmais finansējums ir 32 680 537 *euro*, tai skaitā Eiropas Savienības budžeta speciālais piešķīrums Jauniešu nodarbinātības iniciatīvas finansēšanai – 13 495 078 *euro*, Eiropas Sociālā fonda finansējums – 16 307 639 *euro* un valsts budžeta līdzfinansējums – 2 877 820 *euro*.”;

13. Izteikt 9.punkta ievaddaļu šādā redakcijā:

“9. Maksimālais attiecināmais Eiropas Savienības budžeta speciālais piešķīrums Jauniešu nodarbinātības iniciatīvas finansēšanai nepārsniedz 43,52 procentus no specifiskā atbalsta kopējā attiecināmā finansējuma, un maksimālais attiecināmais Eiropas Sociālā fonda finansējuma apmērs nepārsniedz 48,01 procentus no specifiskā atbalsta kopējā attiecināmā finansējuma, tai skaitā:”;

14. Izteikt 9.2.apakšpunktu šādā redakcijā:

“9.2. pasākumā “Sākotnējās profesionālās izglītības programmu īstenošana Jauniešu garantijas ietvaros” maksimālais attiecināmais Eiropas Savienības budžeta speciālais piešķīrums Jauniešu nodarbinātības iniciatīvas finansēšanai nepārsniedz 41,29 procentus no projekta attiecināmo izmaksu kopsummas, maksimālais attiecināmais Eiropas Sociālā fonda finansējuma apmērs minētā pasākuma projektam nepārsniedz 49,90 procentu no projekta attiecināmo izmaksu kopsummas (tai skaitā ievērojot šo noteikumu [41.punktā](http://likumi.lv/ta/id/274081-darbibas-programmas-izaugsme-un-nodarbinatiba-7-2-1-specifiska-atbalsta-merka-palielinat-nodarbinatiba-izglitiba-vai#p41) minēto).”;

15. Izteikt 11.2.apakšpunktu šādā redakcijā:

“11.2. pasākuma “Sākotnējās profesionālās izglītības programmu īstenošana Jauniešu garantijas ietvaros” projektam – 32 680 537 *euro*.”;

16. Aizstāt 18.2.1.apakšpunktā vārdu un skaitli “3.2.1.apakšpunktā” ar vārdiem un skaitļiem “3.2.1. un 3.3.apakšpunktā”;

17. Aizstāt 18.2.3.apakšpunktā vārdus un skaitļus “3.2.1. un 3.2.2.apakšpunktā” ar vārdiem un skaitļiem “3.2.1., 3.2.2. un 3.3.apakšpunktā”;

18. Izteikt 18.4.apakšpunktu šādā redakcijā:

“18.4. projektu vadība un īstenošanas nodrošināšana.”;

19. Izteikt 21.2.apakšpunktu šādā redakcijā:

“21.2. izmaksas šo noteikumu 18.1.9.apakšpunktā minētās atbalstāmās darbības īstenošanai, kuras sedz finansējuma saņēmējs, – finanšu atlīdzība šo noteikumu 3.1.9.apakšpunktā minētajiem jauniešiem transporta izdevumu segšanai braucieniem no deklarētās dzīvesvietas uz darba vai apmācību vietu un atpakaļ un ar dzīvojamās telpas īri vai dzīvošanu dienesta viesnīcā saistīto izdevumu kompensācijai atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem.”;

20. Izteikt 22.2.1.2.apakšpunktu šādā redakcijā:

“22.2.1.2. stipendija atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem;”;

21. Svītrot 22.3.1.3.apakšpunktā iekavas un vārdus “(ikmēneša darba alga)”;

22. Svītrot 22.6.1.3.apakšpunktā iekavas un vārdus “(piemaksa vai ikmēneša darba alga, ja ir noslēgts darba līgums par darba vadītāja pienākumu izpildi)”;

23. Izteikt 22.5.1.apakšpunktu šādā redakcijā:

“22.5.1. ikmēneša stipendija jaunietim 60 *euro* apmērā un jaunietim ar invaliditāti 90 *euro* apmērā proporcionāli dienu skaitam, kad jaunietis iesaistījies atbalstāmajā darbībā;”;

24. Papildināt 22.10.apakšpunkta ievaddaļu aiz vārdiem “darbību īstenošanai” ar vārdiem iekavās “(izmaksas šo noteikumu 3.3.apakšpunktā minētajai mērķa grupai uzskaita un finansē šo noteikumu 41.punktā minētajā kārtībā)”;

25. Aizstāt noteikumu 22.10.1.1., 22.10.2.1., 22.10.2.2. un 22.10.3.6.apakšpunktā vārdus “darba samaksa, tai skaitā valsts sociālās apdrošināšanas obligātās iemaksas” ar vārdiem “atlīdzības izmaksas atbilstoši normatīvajiem aktiem par pedagogu darba samaksu un profesionālās izglītības programmu īstenošanas izmaksu minimumu uz vienu izglītojamo”;

26. Aizstāt 22.10.3.7.apakšpunktā vārdu un skaitli “3.2.1.apakšpunktā” ar vārdiem un skaitļiem “3.2.1. un 3.3.apakšpunktā”;

27. Izteikt 22.11.1.apakšpunktu šādā redakcijā:

“22.11.1. projekta īstenošanā iesaistītā Ieslodzījuma vietu pārvaldes koordinatora atlīdzības izmaksas 8,65 *euro* stundā, nepārsniedzot 32 stundas mēnesī, ko finansējuma saņēmējs dotācijas veidā piešķir Ieslodzījuma vietu pārvaldei;”;

28. Aizstāt 22.12.apakšpunktā vārdus un skaitļus “pakalpojuma (uzņēmuma līguma) izmaksas šo noteikumu 18.2.3.apakšpunktā minētās atbalstāmās darbības īstenošanai šo noteikumu 3.2.1.apakšpunktā minētajai mērķa grupai” ar vārdiem un skaitļiem “pakalpojuma (uzņēmuma līguma) izmaksas šo noteikumu 18.2.3.apakšpunktā minētās atbalstāmās darbības īstenošanai šo noteikumu 3.2.1. un 3.3.apakšpunktā minētajai mērķa grupai (izmaksas šo noteikumu 3.3.apakšpunktā minētajai mērķa grupai uzskaita un finansē šo noteikumu 41.punktā minētajā kārtībā)”;

29. Izteikt 23.punktu šādā redakcijā:

“23. Šo noteikumu 19.2.apakšpunktā minētās netiešās izmaksas finansējuma saņēmēji projektos plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 20.punktā minētajām izmaksām.”;

30. Aizstāt 25.punktā vārdu “atmaksājamas” ar vārdu “atgūstamas”;

31. Izteikt 28.punktu šādā redakcijā:

“28. Pasākumā “Sākotnējās profesionālās izglītības programmu īstenošana Jauniešu garantijas ietvaros” īstenotās izglītības programmas veidos sinerģiju ar atbalsta pasākumiem, kas paredzēti darbības programmas “Izaugsme un nodarbinātība” 9.1.2.specifiskā atbalsta mērķa “Palielināt bijušo ieslodzīto integrāciju sabiedrībā un darba tirgū” ietvaros un Eiropas Savienības programmā “Erasmus+: Jaunatne darbībā”.”;

1.32. svītrot 32. un 33.punktu;

33. Papildināt 34.2.apakšpunktu ar trešo teikumu šādā redakcijā:

“Minētos jauniešus nodalīti uzskaita projektā papildus šo noteikumu 5.punktā noteiktajiem sasniedzamajiem uzraudzības rādītājiem.”;

34. Papildināt 38.6.apakšpunktu ar trešo un ceturto teikumu šādā redakcijā:

“Attiecībā uz jauniešu atbilstības pārbaudi šo noteikumu 3.3.apakšpunktā noteiktajiem iesaistes kritērijiem Valsts izglītības attīstības aģentūra sadarbojas ar Valsts ieņēmumu dienestu un Valsts sociālās apdrošināšanas aģentūru, lai pārbaudītu katra jaunieša nodarbinātības statusu uz iesaistes brīdi pasākumā.”;

35. Papildināt noteikumus ar 38.7. un 38.8.apakšpunktu šādā redakcijā:

“38.7. šo noteikumu 3.2.apakšpunktā noteiktais ierobežojums attiecībā uz nodarbinātu jauniešu iesaisti pasākumā “Sākotnējās profesionālās izglītības programmu īstenošana Jauniešu garantijas ietvaros” neattiecina uz šo noteikumu 3.2.2.apakšpunktā minētajiem ieslodzījuma vietās esošiem jauniešiem, kas šo noteikumu 18.2.3.apakšpunktā minētajā atbalstāmajā darbībā iesaistījušies līdz 2015.gada 1.jūnijam. Minētos jauniešus nodalīti uzskaita projektā papildus šo noteikumu 5.punktā noteiktajiem sasniedzamajiem uzraudzības rādītājiem un finansē šo noteikumu 41.punktā noteiktajā kārtībā;

38.8. šo noteikumu 3.3.apakšpunktā minētos jauniešus uzskaita projektā atbilstoši šo noteikumu 5.1.5. un 5.2.14.apakšpunktā noteiktajiem sasniedzamajiem uzraudzības rādītājiem.”.

36. Svītrot 39.1.apakšpunktu;

37. Izteikt 39.2. un 39.3.apakšpunktu šādā redakcijā:

“39.2. ja, organizējot uzņemšanu, izglītojamo skaits profesionālās izglītības programmas grupā ir mazāks par 16 audzēkņiem, profesionālās izglītības iestāde vai koledža ar tās dibinātāja saskaņojumu, ja to pieļauj izglītības programmas specifika, izskata iespēju grupas apvienot vai veidot grupas ar mazāku izglītojamo skaitu (ne mazāk kā 10 izglītojamie), bet, ja tas nav iespējams, grupu neveido, par to informējot Valsts izglītības attīstības aģentūru;

39.3. ja, organizējot uzņemšanu, izglītojamo skaits profesionālās izglītības programmas grupā ir lielāks par 32 audzēkņiem, profesionālās izglītības iestāde vai koledža ar tās dibinātāja saskaņojumu veido papildu grupu, attiecīgi par to informējot Valsts izglītības attīstības aģentūru;”;

38. Papildināt noteikumus ar 39.3.1apakšpunktu šādā redakcijā:

“39.3.1 ja profesionālās izglītības programmu īstenošanas gaitā izglītojamo skaits vienā grupā ir kļuvis mazāks nekā šo noteikumu 39.2.apakšpunktā noteiktais minimālais  izglītojamo skaits, grupas apvieno vai, ja tas nav iespējams, profesionālo izglītības programmas īstenošanu nodrošina grupai ar mazāku izglītojamo skaitu;”;

39. Svītrot 40.9.apakšpunktā trešo teikumu.

40. Papildināt noteikumus ar 40.11., 40.12. un 40.13.apakšpunktu šādā redakcijā:

“40.11. uzkrāj datus par šāda horizontālā principa “Vienlīdzīgas iespējas” horizontālā rādītāja sasniegšanu: “Specifiskus pakalpojumus saņēmušās personas ar invaliditāti (darbavietu pielāgošana, ergoterapeita, surdotulka un atbalsta personas pakalpojumi, specializētā transporta pakalpojumi);”;

40.12. nodrošina nodalītas informācijas par šo noteikumu 41.punktā minētajam izmaksām iekļaušanu maksājumu pieprasījumos;

40.13. uzkrāj un vienu reizi gadā iesniedz sadarbības iestādē apkopotus datus par Eiropas Parlamenta un Padomes 2013.gada 17.decembra Regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 (Eiropas Savienības Oficiālais Vēstnesis, 2013.gada 20.decembris, Nr.L 347/470) 1.pielikumā ietvertajiem rezultāta rādītājiem:

40.13.1. kopējiem tūlītējiem rezultātu rādītājiem:

40.13.1.1. neaktīvie dalībnieki, kas sākuši darba meklējumus pēc aiziešanas;

40.13.1.2. izglītībā/apmācībā iesaistītie dalībnieki pēc aiziešanas;

40.13.1.3. kvalifikācijas ieguvē iesaistītie dalībnieki pēc aiziešanas;

40.13.1.4. nodarbinātībā iesaistītie dalībnieki, tostarp pašnodarbinātie, pēc aiziešanas;

40.13.1.5. nelabvēlīgā situācijā esoši dalībnieki, kas pēc aiziešanas sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie;

40.13.2. kopējiem ilgtermiņa rezultātu rādītājiem:

40.13.2.1. nodarbinātībā iesaistītie dalībnieki, tostarp pašnodarbinātie, sešus mēnešus pēc aiziešanas;

40.13.2.2. dalībnieki labākā darba tirgus situācijā sešus mēnešus pēc aiziešanas;

40.13.2.3. nodarbinātībā iesaistītie nelabvēlīgā situācijā esošie dalībnieki, tostarp pašnodarbinātie, sešus mēnešus pēc aiziešanas.”;

41. Izteikt 41.punktu šādā redakcijā:

“41. Izmaksas, kas radušās šo noteikumu 18.1.10., 18.1.11., 18.2.4., 22.8., 22.9., 22.13., 34.2. un 38.7.apakšpunktā minētajā gadījumā, kā arī izmaksas šo noteikumu 22.10. un 22.12.apakšpunktā šo noteikumu 3.3.apakšpunktā minētajai mērķa grupai uzskaita kā tiešo attiecināmo finansējumu un finansē no šo noteikumu 8.punktā minētajiem plānotajiem Eiropas Sociālā fonda līdzekļiem un valsts budžeta līdzfinansējuma. Minēto izmaksu maksimālais attiecināmais Eiropas Sociālā fonda finansējuma apmērs nepārsniedz 85 procentus no šo izmaksu kopējā apmēra. Minēto izmaksu apmērs ir 3 516 896 *euro*, tai skaitā:

41.1. pasākumā “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” 208 000 *euro*;

41.2. pasākumā “Sākotnējās profesionālās izglītības programmu īstenošana Jauniešu garantijas ietvaros” 3 308 896 *euro*.”;

42. Papildināt 48.punktu un 49.punkta ievaddaļu aiz vārdiem un skaitļiem “18.1.4., 18.1.7. un 18.1.8.apakšpunktā minēto atbalstāmo darbību ietvaros” ar vārdiem un skaitļiem “un atbalstu izmaksām, kas saistītas ar iekārtu un aprīkojuma iegādi, kā arī tehnisko palīglīdzekļu izgatavošanu un iegādi šo noteikumu 22.2.1.3.apakšpunktā minētās mācību vietas pielāgošanai;

43. Papildināt 49.3.apakšpunktu aiz vārdiem “kura saimnieciskā darbība ir izbeigta” ar vārdiem “vai tas atbilst normatīvajos aktos maksātnespējas jomā noteiktiem kritērijiem, lai tam pēc kreditoru pieprasījuma piemērotu maksātnespējas procedūru”.

44. Papildināt noteikumus ar 59.punktu šādā redakcijā:

“59. Izmaksas šo noteikumu 3.3.apakšpunktā minētās mērķa grupas iesaistei pasākumos un izmaksas šo noteikumu 38.7.apakšpunktā minētajā gadījumā ir attiecināmas no 2014.gada 1.janvāra.”.

Ministru prezidente L.Straujuma

Labklājības ministrs U.Augulis

30.09.2015. 16:25

1 977

A.Vībe, 67021648

Anna.Vibe@lm.gov.lv